স্টাফ রিপোর্টার ॥ বাহুবলে বরযাত্রীবাহী নৌকায় হামলায় বরসহ প্রায় ১০/১২ জন আহত হয়েছে। গতকাল দেড় টার দিকে বাহুল উপজেলার করাঙ্গী নদীর সিংবাড়ী নামক স্থানে এ ঘটনা ঘটে। জানা যায়, হবিগঞ্জ সদর উপজেলার তেঘরিয়া ইউনিয়নের পাচঁপাড়িয়া গ্রামের আব্দুল হক বিয়ে বাহুবল উপজেলার সুনাইশংকরপুর গ্রামের জনৈক কন্যার সাথে। গতকাল শুক্রবার দুপুরে নির্ধারিত দিন তারিখে বর বরযাত্রী নিয়ে বরের পক্ষের লোকজন করাঙ্গী নদী দিয়ে নৌকাযোগে বিয়ে বাড়ী যাচ্ছিলেন। পথিমধ্যে সিংবাড়ী নামক স্থানে বরযাত্রীর নৌকাটি পৌছলে সে খানে স্থাপিত একটি বাশেঁর শাকুর সাথে নৌকাটির ধাক্কা লাগে। এতে শাকুটি ভেঙ্গে যায়। এ সময় বর যাত্রীর পক্ষের মুরুব্বিরা ওই শাকু মেরামতের সকল ব্যয় বহন করার আশ্বাস দেন। এর পরও লোকজন দেশী অস্ত্র-স্বস্ত্র নিয়ে বরযাত্রীদের উপর হামলা করে। ...